Diari Oficial de la Generalitat Valenciana


Sumari del DOGV 7053, del 25-06-2013 (2013/6352)

Notificació de la sentència dictada en el procediment de divorci contenciós número 1051/2012.
---------------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6352


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 1051/2012. [2013/6352]  
Divorci contenciós 001051/2012   
Part demandant: María Cristina Sampaio Cuello.   
Part demandada: José Carlos Ramas Mendieta.   
Sobre: divorcis no consensuats.   
En el juí a què es fa referència s'ha dictat la resolució que té el text que, literalment, diu:  
«Dispositiva  
Estime la demanda interposada pel procurador Mariano Díaz Carrió, en representació de M.ª Cristina Sampaio Cuello, declare dissolt per divorci el matrimoni contret per M.ª Cristina Sampaio Cuello i José Carlos Ramas Mendieta, amb els efectes legals inherents a la dita declaració, i establisc les següents mesures reguladores dels seus efectes:  
  
1. Queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
2. L'exercici de la pàtria potestat o responsabilitat parental sobre la filla menor de la parella serà conjunt per ambdós progenitors, si bé quedarà davall la guarda i custòdia de, SA, mare, M.ª Cristina Sampaio Cuello.   
L'exercici conjunt de la pàtria potestat implica la participació d'ambdós progenitors en les decisions rellevants que afecten la seua filla, especialment en l'àmbit educatiu, sanitari, religiós i social.   
3. Sense perjuí dels acords que puguen aconseguir els progenitors en benefici del desenrotllament d'un règim de visites ampli i flexible, el règim de visites mínim establit a favor del progenitor no custodi, José Carlos Ramas Mendieta, consistirà en:  
?Caps de setmana alterns, des de les 20.00 hores del divendres fins a les 20.00 hores del diumenge, en què l'arreplegarà i la reintegrarà en el domicili matern.  
Quan hi haja una festivitat immediatament anterior o posterior al cap de setmana o unida a este per un pont, reconegut pel centre escolar on curse els seus estudis la menor, es considerarà agregat al cap de setmana i, en conseqüència, serà procedent l'estada de la menor amb el progenitor a què corresponga el dit cap de setmana. Els dies festius intersetmanals s'alternaran per mitat entre ambdós progenitors, i correspondrà a la mare el primer dia festiu a partir de la present, i així successivament i alternativament.   
Els períodes vacacionals, a fi de fer-ne el repartiment, s'entén que comencen l'endemà de l'últim dia lectiu i finalitzen el dia anterior al començament de les activitats escolars. Conclòs el període vacacional, el següent cap de setmana li correspondrà al progenitor que no haja tingut la menor l'últim període vacacional, i així de forma successiva i alterna.  
?Durant les vacacions de Nadal, el període vacacional es dividirà en dos subperíodes: des de les 11.00 hores de l'endemà a la finalització del col·legi fins a les 18.00 hores del 30 de desembre, i des de les 18.00 hores del 30 de desembre a les 20.00 hores del dia immediatament anterior a l'inici de les activitats escolars.  
?Quant a les vacacions d'estiu, s'entendrà dividit el dit lapse temporal vacacional en dos períodes comprensius, d'una banda, des de les 11.00 hores del dia immediatament posterior al de la conclusió de les activitats escolars i el mes de juliol i, d'un altre, el mes d'agost fins a les 20.00 hores del dia immediatament anterior al reintegrament a l'activitat escolar.  
I respecte a les vacacions de Setmana Santa: el primer període, des de les 11.00 hores de l'endemà a la finalització del col·legi (normalment Dijous Sant) fins a les 18.00 hores del dimarts següent; i el segon, des de les 18.00 hores del dit dimarts a les 20.00 hores del dia immediatament anterior a l'inici de les classes.  
A falta d'acord, correspon l'elecció del període a la mare en els anys imparells i al pare en els parells.  
Cada un dels progenitors podrà contactar telefònicament tots els dies amb la menor, i cada progenitor informarà l'altre del número de telèfon on el puga localitzar durant els períodes vacacionals, en cas contrari, procurarà el contacte telefònic amb l'altre progenitor per mitjà de l'oportuna telefonada.  
El pare podrà comunicar telefònicament amb la seua filla tots els dies, de manera racional, també sempre que respecte l'horari escolar i les hores de descans, menjars i estudi de la menor.  
En els supòsits d'aniversari de la menor, el progenitor que no la tinguera en companyia seua podrà visitar-la durant una hora, tot respectant la celebració que s'hi poguera efectuar.  
4. José Carlos Ramas Mendieta abonarà a M.ª Cristina Sampaio Coll 200 euros mensuals en concepte d'aliments per cada un dels seus fills a partir del mes de març de 2013, inclusivament. Esta quantitat serà lliurada per anticipat dins dels set primers dies de cada mes, en el compte bancari que a este efecte es designe per la beneficiària, i actualitzada anualment de conformitat amb l'índex de preus al consum amb l'expressa advertència que, en cas d'impagament, es podrà fer efectiu el seu pagament directament per la via de constrenyiment, sense perjuí de la possibilitat d'incórrer en el delicte previst en l'article 227 del Codi Penal.  
Cada un dels progenitors haurà de fer-se càrrec del 50 per cent dels gastos extraordinaris produïts per l'educació i la criança de la menor. Als efectes d'evitar futures discrepàncies entre els progenitors, ha d'indicar-se que són: tots els derivats de malaltia greu o prolongada, intervenció quirúrgica, internament en centres sanitaris, ortopèdia, ulleres, dentista, etcètera, i, en general, els mèdics, sanitaris i farmacèutics no coberts per la Seguretat Social o assegurances concertades pels pares, tots els gastos escolars diferents de la matrícula pròpiament dita, uniforme i material escolar i llibres, quotes d'associació de pares d'alumnes (que no es consideren extraordinaris), que puguen produir-se a l'inici del curs escolar, com ara campaments i excursions organitzades pel mateix centre i que formen part de la programació del curs o classes particulars, si foren necessàries, els derivats dels estudis universitaris i postuniversitaris i de capacitació professional (excepte matrícula universitària) en les quanties que no estiguen subvencionats, les activitats extraescolars que puguen realitzar en un futur (no les que ja estiguen duent a terme), com ara classes d'idiomes, esports, etcètera, viatges de formació, estudis i recreació, i en este cas serà necessari el consentiment exprés de l'altre progenitor.  
Els gastos extraordinaris s'acreditaran per mitjà de la corresponent factura, o certificat emés, on conste el concepte i la seua naturalesa, i hauran de ser comunicats a l'altre progenitor de qualsevol forma que siga fefaent (fax, burofax, correu electrònic, etc.) perquè, en el termini de 10 dies naturals, atorgue el seu consentiment, i, cas de no fer-ho o que resulte impossible la comunicació amb ell i s'acredite, podrà realitzar el dit abonament i reclamar-ne l'import posteriorment en via d'execució.  
No s'aprecien motius per a imposar les costes processals a cap dels litigants.  
Una vegada siga ferma esta resolució, expediu un ofici a l'encarregat del registre civil del lloc d'inscripció del matrimoni, que anirà acompanyat d'una testimoniança d'esta resolució, perquè puga anotar-ne la part dispositiva en la corresponent inscripció de matrimoni.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs d'apel·lació s'interposarà davant del tribunal que haja dictat la resolució que s'impugne dins del termini de 20 dies, comptats des de l'endemà de la notificació de la resolució. En la interposició del recurs, la persona apel·lant haurà d'exposar les al·legacions en què es base la impugnació, a més d'esmentar la resolució objecte d'apel·lació i els pronunciaments que impugna (art. 458 LECn), i justificarà la constitució prèvia de depòsit en el compte de consignacions d'este Jutjat per un import de 50 euros, sense este requisit no s'admetrà a tràmit el recurs (DA 15a de la Llei Orgànica 1/2009, de 3 de novembre).   
Esta la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, per la resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis d'este Jutjat o butlletí oficial, per a portar a efecte la diligència de notificació.  
  
  
Torrevieja, 14 de juny de 2013.- El secretari judicial: José Antonio Villalgordo Cárceles.